Robert Emeringer
De Robert Emeringer, gebuer de 4. Juli 1949 zu Déifferdeng, ass e Lëtzebuerger Glaskënschtler.

Beim däitsche Glasmécher Paul Rohleder fänkt de Robert Emeringer un, sech an d'Glas eranzeschaffen. Tëscht 1964 an 1970 studéiert hie Glastechnike wéi Schneiden, Schläifen, Poléieren, mat Saier schaffen a Sandstralen.

1970 plënnert de Robert Emeringer op Grubbenvorst an Holland. Do schafft hie bei verschiddene Glasmécher. E puer Reesen an Asien erlaben him, sech an déi indesch an tibetanesch Glaskonscht eranzeknéien. Hie lieft ee Joer an Indien.

Vun 1980 bis 1986 léiert den Emeringer beim Glasmécher-Meeschter Gustave Zanter Glasmolerei, Glasmosaik, Glasgravur an d'Forme vum Glas duerch Hëtzt.

Natierlech gehéiert d'Restauratioun vu Kierchefënsteren och zu der Aarbecht vun engem Glaskonschtatelier.

De Robert Emeringer huet zu Aasselbuer säin Atelier zesumme mat der lettescher Kënschtlerin Zaiga Baiža.

Wierker 
 Fënsteren (2001) an der Kapell vun Ierpeldeng bei Wolz

Um Spaweck 
 Dem Robert Emeringer seng Websäit

Lëtzebuergesch Kënschtler
Gebuer 1949